CELEX: 62014CN0219
Language: lv
Date: 2014-05-06 00:00:00
Title: Lieta C-219/14: Lūgums sniegt prejudiciālu nolēmumu, ko 2014. gada 6. maijā iesniedza Employment Tribunals, Birmingham (Apvienotā Karaliste) – Kathleen Greenfield / The Care Bureau Ltd

14.7.2014   
            
            
               LV
            
            
               Eiropas Savienības Oficiālais Vēstnesis
            
            
               C 223/8
            
         Lūgums sniegt prejudiciālu nolēmumu, ko 2014. gada 6. maijā iesniedza Employment Tribunals, Birmingham (Apvienotā Karaliste) – Kathleen Greenfield/The Care Bureau Ltd
   
   (Lieta C-219/14)
   2014/C 223/11
   Tiesvedības valoda – angļu
   
      Iesniedzējtiesa
   
   
      Employment Tribunals, Birmingham
   
   
      Pamatlietas puses
   
   
      Prasītāja: Kathleen Greenfield
   
   
      Atbildētāja: The Care Bureau Ltd
   
   
      Prejudiciālie jautājumi
   
   
               (i)
            
            
               Vai “pro rata temporis princips”, kā tas izklāstīts Pamatnolīguma 4. klauzulas 2. punktā, ir jāinterpretē kā tāds, saskaņā ar kuru valsts tiesību normas (tādai kā Darba laika noteikumu 13., 13.A un 14. noteikums) ietekmei jābūt tādai, ka apstākļos, kad tiek palielināts darba ņēmēja darba laiks, jau uzkrātā atvaļinājuma apmērs ir jāmaina proporcionāli jaunajam darba laikam, kā rezultātā darba ņēmējam, kurš palielina savu darba laiku, ir tiesības uz uzkrātā atvaļinājuma pārrēķināšanu atbilstoši palielinātajam darba laikam?
            
         
               (ii)
            
            
               Vai Pamatnolīguma 4. klauzulas 2. punkts vai Darba laika direktīvas (1) 7. pants ir jāinterpretē tādējādi, ka ar tiem tiek aizliegts ar valsts tiesību normām (tādām kā Darba laika noteikumu 13., 13.A un 14. noteikumi) paredzēt, ka apstākļos, kad tiek palielināts darba ņēmēja darba laiks, jau uzkrātais atvaļinājums ir jāmaina proporcionāli jaunajam darba laikam, kā rezultātā darba ņēmējam, kurš palielina savu darba laiku, ir tiesības uz uzkrātā atvaļinājuma pārrēķināšanu atbilstoši palielinātajam darba laikam?
            
         
               (iii)
            
            
               Ja atbilde uz (i) un/vai (ii) jautājumu ir apstiprinoša, vai pārrēķini ir piemērojami tikai tai atvaļinājuma aprēķina gada daļai, kuras laikā darba ņēmējs strādāja palielināto darba laiku, vai kādam citam laika posmam?
            
         
               (iv)
            
            
               Vai, aprēķinot darba ņēmēja izmantoto atvaļinājumu, Pamatnolīguma 4. klauzulas 2. punkts vai Darba laika direktīvas 7. pants ir jāinterpretē tādējādi, ka saskaņā ar tiem valsts tiesību normu (tādu kā Darba laika noteikumu 13., 13.A un 14. noteikumi) iedarbībai ir jābūt tādai, ka ar tām tiek paredzēta atšķirīga pieeja, aprēķinot darba ņēmēja pabalstu tiesību uz ikgadējo apmaksāto atvaļinājumu gadījumā, pārtraucot darba attiecības, un aprēķinot darba ņēmēja atlikušās tiesības uz ikgadējo apmaksāto atvaļinājumu, ja viņš turpina darba attiecības?
            
         
               (v)
            
            
               ja atbilde uz (iv) jautājumu ir apstiprinoša, ar ko atšķiras piemērojamās pieejas?
            
         
      (1)  Eiropas Parlamenta un Padomes 2003. gada 4. novembra Direktīva 2003/88/EK par konkrētiem darba laika organizēšanas aspektiem (OV L 299, 9. lpp.).